નર્મદા જિલ્લા કલેક્ટર આર.એસ. નિનામાએ કેવડીયાના રેવાભવન ખાતે આજે પત્રકાર પરિષદમાં જણાવ્યુ હતુ કે, કેવડીયા કોલોની ખાતેના છ ગામ જેમાં કેવડીયા, કોઠી, વાગડીયા, નવાગામ, લીમડી ઉપરાંત ગોરાનો સમાવેશ કરવામાં આવ્યો છે. જ્યારે ગરૂડેશ્વર વિયરના કારણે ડૂબમાં જતા સાત ગામો પૈકીના ઇન્દ્રવર્ણા, ગરૂડેશ્વર, મોટા પીપરીયા, નાના પીપરીયા, વસંતપુરા, ગોરા અને ગભાણાના અસરગ્રસ્તોને જમીનની સામે જમીન આપવાની રજૂઆતો કરવામાં આવી હતી. જેના પગલે સરકાર દ્વારા પેકેજ જાહેર કરવામાં આવ્યુ છે.